Galati
Galati (antgrč. Γαλάται [Galátai]; lat. Galatae, Galati, Gallograeci; grč. Γαλάτες [Galátes] = "Gali") je ime jednog od keltskog plemena koje se početkom 3. vijeka pne. naselilo u Galatiji u Maloj Aziji.

Danas su najpoznatiji po Poslanici Galaćanima koju im je uputio sv. Pavle.

Historija 

Njih su 278. pne. angažirali iz Evrope da kao najamnička vojska srede stanje u Bitinijskom Kraljevstvu razdiranom građanskim ratom. Oni su se vrlo brzo oteli kontroli i počeli pljačkati za vlastiti račun, stvarajući pustoš među susjednim helenističkim državama. Tad su počeli pljačkati po zapadnoj Anatoliji, sve dok ih nije porazio car Seleukidskog carstva Antioh I Soter bojnim slonovima 275. pne.. Tad su se smirili i naselili u kraju oko današnje Ankare, od tad se taj kraj zove po njima Galatija. 

Galati su nakon što su postali saveznici Seleukidskog carstva u ratu protiv Rimske Republike tokom zime 190. pne. / 189., navukli na sebe rimsku kaznenu ekspediciju - 189. pne. Od sukoba sa Rimskom vojskom se nikad nisu oporavili. Nakon tog su podpali pod vladavinu Pergamskog a nakon tog Pontskog Kraljevstva, sve dok 85. pne. nisu podpali pod direktnu vlastRimske Republike i postali njen protektorat kojim su vladali marionetski kraljevi.

Iako su još od 2. vijek pne. potpali pod snažan helenistički utjecaj i bili grecizirani, zadržali su i svoj galatski jezik i snažan kulturni identitet. 

Galati su svoj jezik govorili do 4. vijeka, a u ruralnim  krajevima i do 6. vijeka.

Izvori

Vanjske veze

 Galatia 

 
Drevni narodi
Kelti